Výzva pre ZRIAĎOVATEĽOV základných škôl, základných umeleckých škôl, materských škôl a centier voľného času na území Bratislavy k návrhu na ocenenie pedagogického zamestnanca, pre ŽIAKOV a VEREJNOSŤ  k vypracovaniu návrhu na ocenenie pedagóga, ktorý sa pre nich stal „nezabudnuteľným kamarátom“ v kategórii „Učiteľ – môj kamarát“

Pri príležitosti Dňa učiteľov 2015 bude primátor hlavného mesta SR Bratislavy Ivo Nesrovnal oceňovať vynikajúcich pedagogických zamestnancov základných škôl (ZŠ), základných umeleckých škôl (ZUŠ), materských škôl (MŠ) a centier voľného času (CVČ), ktoré pôsobia na území hlavného mesta SR Bratislavy prioritne za:

1.	celoživotnú prácu v školstve v Bratislave s mimoriadnymi výsledkami dosiahnuté vo výchove a vzdelávaní, 
2.	dlhoročný podiel na rozvoji školstva Bratislavy v oblasti výchovy a vzdelávania, humánneho a tvorivého prístupu vo výchovno-vzdelávacom procese,
3.	dosiahnutie mimoriadnych výsledkov v oblasti výchovy a vzdelávania detí a žiakov Bratislavy,
4.	autorstvo medzinárodných projektov škôl, ktoré reprezentujú hlavné mesto SR Bratislavu a Slovenskú republiku v zahraničí.

Ďalšími kritériami sú viacnásobné vynikajúce výsledky práce pedagóga, počet odpracovaných rokov v školstve v Bratislave, neocenenie primátorom 5 rokov spätne, kvalita spracovania návrhu podávateľom, včasnosť a úplnosť podania požadovaných informácií a kontaktov a ďalšie podľa rozhodnutia výberovej komisie.
	
Návrhy na ocenenia, podľa predtlače a s odôvodnením je nutné zaslať najneskôr do 6. marca 2015 na adresu: 
Magistrát hlavného mesta SR Bratislava, oddelenie kultúry, školstva, športu a mládeže, Primaciálne námestie 1, 814 99 Bratislava 1, alebo elektronicky na adresu: okss@bratislava.sk v nasledovnej štruktúre (povinné údaje):

1. pre návrhy zriaďovateľov:
Navrhovateľ		
Názov zriaďovateľa 
		
Sídlo (adresa)		
Telefonický kontakt		
E-mailový kontakt		
Dátum 		
Podpis 		
Pečiatka

		
Nominovaný		
Meno a priezvisko, titul		
Adresa pracoviska (názov a sídlo školy vrátane PSČ)		
Telefonický kontakt 		
Počet rokov pedagogickej praxe v Bratislave		
Prehľad pôsobenia v školskej oblasti

		
Odôvodnenie nominácie podľa kritérií 

		
Návrh textu na čestné uznanie

		

Pre návrhy žiakov a verejnosti:
Navrhovateľ
		
Meno a priezvisko 		
Telefonický kontakt		
E-mailový kontakt		
Vzťah k nominovanému
		
Dátum 		
Podpis 		
Nominovaný
		
Meno a priezvisko, titul		
Adresa pracoviska (názov a sídlo školy vrátane PSČ)
		
Telefonický kontakt		
Odôvodnenie nominácie

		

Upozornenie: Nominácie na ocenenie primátorom mesta nie sú záväzné k realizácii ocenenia, budú predmetom posúdenia výberovej pracovnej skupiny, ktorá rozhodne o udelení, resp. neudelení ocenenia nominovaným.